Веселин Ханчев
След дъжда

chitanka.info

Две тополи,

две съседки,

махат с клони

като с четки —

да прогонят

тия сиви

облаци, развели гриви;

да изтъркат

там, където

още черно е небето;

и в небето,

най-отгоре,

да пробият

син прозорец —

та да влязат

в него всички

ветрове, лъчи и птички.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.